钦定古今图书集成/明伦汇编/氏族典/第463卷 > 《廖用贤尚友录》 > 傅好礼
## 钦定古今图书集成/明伦汇编/氏族典/第463卷 > 《廖用贤尚友录》 > 傅好礼

按《明外史傅好礼传》：“好礼，字伯恭，固安人。万历初，举
进士，知泾县，治最，入为御史，巡按浙江，改按山东，谢
病归。还朝，进光禄少卿，改太常。时税使四出，海内骚
然，好礼极论其害，帝大怒，镌三级，出之外。大理卿吴
定疏救，帝益怒，谪好礼大同广昌典史。好礼之官未
几，请急归，家居十五年卒。”